ZAVOD ZA HITNU MEDICINU POŽEŠKO-SLAVONSKE ŽUPANIJE

OSJEČKA ULICA 109, POŽEGA

UR.BROJ: 02-309/03-2026 

Požega, 26. veljače 2026.g.

ZAPISNIK S 29. SJEDNICE V. SAZIVA UPRAVNOG VIJEĆA

ZAVODA ZA HITNU MEDICINU POŽEŠKO-SLAVONSKE ŽUPANIJE

29. sjednica Upravnog vijeća Zavoda za hitnu medicinu Požeško-slavonske županije u V. sazivu održana je 26. veljače 2026.g. u 10:00 sati u prostorijama ravnateljstva Zavoda. . 


Na sjednici su sudjelovali:

· Marijan Višaticki, dipl.iur. – predsjednik Upravnog vijeća 

· Sanja Predavec, dr.med. – član Upravnog vijeća – video vezom
· Sandra Sekulić Pojer, dipl.novin. – član Upravnog vijeća

· Boško Obradović, prof. - član Upravnog vijeća 
· Anamarija Petković, mag.med.tech. – član Upravnog vijeća 

· Rihard Perinović, dr. med. spec. obit. med. – član Upravnog vijeća

· Marijan Francuz, medicinski tehničar – član Upravnog vijeća

· Fabijan Barišić, dipl.iur.univ.spec.iur – ravnatelj 

· Slobodan Manović, univ.spec.oec. – pomoćnik ravnatelja za financije 
· Dijana Gilich, bacc.admin.publ. - zapisničar

Odsutni i pravovremeno opravdani:
Predsjednik Upravnog vijeća Marijan Višaticki, dipl.iur. pozdravio je prisutne članove te predložio sljedeći dnevni red:
1. Usvajanje zapisnika s prethodne sjednice,

2. Usvajanje pokazatelja financijskog poslovanja za siječanj 2026.g.,

3. Usvajanje Plana specijalizacija i užih specijalizacija za 2026.g.,

4. Davanje prethodne suglasnosti na sklapanje ugovora o javnoj nabavi četiri nova vozila za potrebe sanitetskog prijevoza, dva za potrebe hitne medicinske službe i jedno kombi vozilo (8+1 sjedalo),

5. Različito.

Predloženi dnevni red jednoglasno je usvojen. 

AD/1
Jednoglasno je usvojen zapisnik s prethodne 28. sjednice Upravnog vijeća.
AD/2

G. Manović prisutnima je pojasnio financijski izvještaj za siječanj 2026.g. U izvještajnom razdoblju Zavod za hitnu medicinu Požeško-slavonske županije uprihodovao je 430.684,94 eura dok su rashodi iznosili 448.344,62 eura što znači da je ostvaren manjak prihoda u iznosu 16.715,50 eura. Stanje obveza na dan 31. siječnja 2026.g. je 419.964,15 eura (uključivo s plaćama za zaposlene za siječanj). 2.298,89 eura je dospjelo. Stanje potraživanja na isti dan je 486.976,53 eura. Nije bilo dospjelih potraživanja. Uzrok ovome minusu je mjesec siječanj s dva blagdana i 5 vikenda što značajno povećava trošak koji čini 85% troška Zavoda a to su plaće djelatnika. 

Članovi Upravnog vijeća jednoglasno su usvojili ovaj Izvještaj.

AD/3

Ravnatelj Zavoda pojašnjava članovima kako mi imamo donesen petogodišnji plan o specijalističkom usavršavanju zdravstvenih radnika, te da je ova točka vezana za specijalističko usavršavanje zdravstvenih radnika za 2026. godinu. Predviđene su dvije specijalizacije za 2026. godinu s naputkom da ukoliko se ne ugovore u tekućoj godini prenose se na sljedeću godinu. Jedna od bitnih stavki je napomenuti da Zavod ima jednog specijalizanta dr. Skalnika, specijalizacija iz hitne medicine, koji se financira iz sredstava Zavoda. Ova Odluka nam je bitna kako bismo plan o specijalističkom usavršavanju zdravstvenih radnika za 2026. godinu mogli dostaviti Ministarstvu zdravstva.


Predsjednik UV daje točku dnevnog reda na usvajanje te je ista jednoglasno usvojena od članova Upravnog vijeća.

AD/4

Kako bi se usluga sanitetskog prijevoza stanovnicima Požeško-slavonske županije mogla nesmetano i kvalitetno pružati Zavod mora uložiti u osnovno sredstvo za rad ove službe – vozila. G. Barišić je obavijestio prisutne da je sukladno usvojenom Planu nabave za 2026.g. a koji je izrađen na temelju usvojenog Plana financijskog poslovanja za 2026.g. izvršena nabava 4 vozila za potrebe sanitetskog prijevoza, 2 za potrebe hitne medicinske službe te jednog kombi vozila (8+1 sjedala). Procijenjena vrijednost nabave je 460.000,00 eura bez PDV-a. Pristigla je samo jedna ponuda koja ujedno udovoljava svim traženim kriterijima i uvjetima iz Dokumentacije o nabavi. Iznos ponude je 522.145,09 bez PDV-a. Zavod će osigurati sredstva za pokriće cjelokupnog troška nabave. Od Upravnog vijeća je zatražena prethodna suglasnost za donošenje odluke o odabiru i potpis ugovora za nabavu spomenutih vozila s ponuditeljem koji je dostavio ponudu. Nakon suglasnosti Upravnog vijeća isto se traži od Osnivača Zavoda. U konačnici nakon pribavljanja obje suglasnosti, Zavod može donijeti odluku o odabiru i potpisati ugovor.

Članovi upravnog vijeća jednoglasno su usvojili točku dnevnog reda.

AD/5


 Pod točkom 5. nije bilo daljnjih rasprava. 

Sjednica Upravnog vijeća Zavoda završila je u 10:30 sati.

     Zapisničar


             m.p.
                Predsjednik Upravnog vijeća

Dijana Gilich, bacc.admin.publ.
      

      Marijan Višaticki, dipl.iur. univ.spec.iur.
__________________________
                                 _____________________________

